EkBass/fiwiki-20250220-pages-articles huggingface dataset:
Simon Schoch

Simon Schoch (s. 7. lokakuuta 1978 Winterthur) on sveitsiläinen lumilautailija, maailmanmestari. Schoch saavutti Torinon olympialaisista 2006 hopeaa parisuurpujottelusta. MM-kilpailuista hän saavutti ensimmäiset mitalinsa Kreischbergistä 2003, jolloin hän sai hopeaa parisuurpujottelusta ja pronssia paripujottelusta. Arosan kotikisoista 2007 hän voitti paripujottelun maailmanmestaruuden. Hän voitti maansa mestaruuden paripujottelusta 2003 ja parisuurpujottelusta 2007. Schoch debytoi maailmancupissa kaudella 1997–1998. Hän on voittanut maailmancupissa yhteensä seitsemän osakilpailua. Palkintosijalle hän on yltänyt kaksikymmentä kertaa (kauden 2007–2008 jälkeen). Hänen veljensä Philipp Schoch on myös tunnettu lumilautailija. == Lähteet == * Simon Schoch FIS:n tietokannassa Luokka:Sveitsiläiset lumilautailijat Luokka:Sveitsiläiset olympiamitalistit Luokka:Vuonna 1978 syntyneet Luokka:Elävät henkilöt
Johann Hermann Bauer

Johann Hermann Bauer (30. kesäkuuta 1861 Praha, Itävalta-Unkari – 5. huhtikuuta 1891 Görz, Itävalta-Unkari) oli itävaltalainen shakinpelaaja. Hän syntyi Böömissä, joka oli osa Itävalta-Unkaria. Bauer muutti Wieniin ja voitti shakkimestarin tittelin Frankfurtissa 1887. Hänen paras turnauksensa oli Grazin vuoden 1890 turnaus, jossa hän tuli toiseksi ennen Emanuel Laskeria. Bauer voitti ottelut Fleissigia, Albini ja Marcoa vastaan vuosina 1890 ja 1891. Hän on myös tunnettu tappiostaan Emanuel Laskerille tämän kuuluisalla kaksoilähetinuhrauksella. Bauer kuoli tuberkuloosiin 29 vuoden iässä. ==Aiheesta muualla== * Luokka:Itävaltalaiset shakinpelaajat Luokka:Vuonna 1861 syntyneet Luokka:Vuonna 1891 kuolleet
Turion 64 X2

Turion 64 X2 on AMD:n valmistama 64-bittinen kaksiytiminen suoritin, joka kilpailee Intelin Core- ja Intel Core 2 -suorittimien kanssa. Turion 64 X2 julkaistiin syyskuussa 2006 pienen myöhästymisen jälkeen. Prosessorit käyttävät Socket S1 -suoritinkantaa, ja tukevat DDR2-muistia. Ne tukevat myös AMD:n virtualisointiteknologiaa ja muita virransäästökeinoja. Alkuvaiheessa AMD tuotti 64 X2 -suorittimet IBM:n kehittämällä 90 nanometrin SOI- teknologialla. Vanhemmat 90 nanometrin teknologialla valmistetut prosessorit tunnetaan koodinimellä "Taylor" ja "Trinidad", ja 65 nanometrin prosessilla valmistetut nimellä "Tyler". Turion 64 X2 Luokka:Vuoden 2006 tekniikka en:AMD Turion#Turion 64 X2
Samuli Seppälä

Sam Samuli Seppälä (s. 14. syyskuuta 1975 Espoo) on Verkkokauppa.comin perustaja, entinen toimitusjohtaja ja hallituksen jäsen. Seppälä on Verkkokauppa.comin suurin osakkeenomistaja; hän omisti elokuussa 2021 noin 35 prosenttia sen osakkeista. Samuli Seppälä syntyi Espoon Lintuvaarassa, jossa hän aloitti vuonna 1992 tietokoneiden ja oheislaitteiden myynnin kotitalonsa kellarista, jolloin hän oli vain 16-vuotias. Vaihto-oppilasvuotena Yhdysvalloissa 1993 Seppälä sai lisää intoa ja ideoita liiketoimintaansa, ja lukion jälkeen hän työskentelikin Verkkokauppa.comissa täysipäiväisesti aina vuoteen 2018, jolloin hän luopui toimitusjohtajuudesta ja jäi hallituksen jäseneksi. Nykyään Seppälä asuu Yhdysvalloissa, Berkeleyn kaupungissa, Pohjois-Kaliforniassa. == Lähteet == Luokka:Suomalaiset liikemiehet Luokka:Vuonna 1975 syntyneet Luokka:Elävät henkilöt
Curt von Bardeleben

Curt von Bardeleben (4. huhtikuuta 1861 – 31. tammikuuta 1924) oli saksalainen kreivi ja shakkimestari. Hän kuoli ja syntyi Berliinissä. Hän julkaisi shakkilehteä vuosina 1897–1891. Von Bardeleben teki itsemurhan hyppäämällä ikkunasta vuonna 1924. ==Aiheesta muualla== * Luokka:Kreivit Luokka:Saksalaiset shakinpelaajat Luokka:Vuonna 1861 syntyneet Luokka:Vuonna 1924 kuolleet
Jacques Mieses

Jacques Mieses (27. helmikuuta 1865 Leipzig – 23. helmikuuta 1954 Lontoo) oli juutalainen ja saksalaissyntyinen shakinpelaaja ja shakkikirjailija. Mieses muutti Englantiin 1930-luvulla natsien takia ja nousi ensimmäiseksi brittiläiseksi suurmestariksi vuonna 1950. Mieses kirjoitti useita turnausraportteja, mutta hänen tyyliään pidettiin melko kuivana. Hän käytti usein skandinaavista puolustusta kehittäen sen teoriaa paljon. ==Aiheesta muualla== * Luokka:Saksalaiset shakinpelaajat Luokka:Englantilaiset shakinpelaajat Luokka:Shakin suurmestarit Luokka:Vuonna 1865 syntyneet Luokka:Vuonna 1954 kuolleet
Jackson Showalter

Jackson Whipps Showalter (5. helmikuuta 1860 – 5. helmikuuta 1935) oli viisinkertainen Yhdysvaltain shakin mestari vuosilta 1890, 1892, 1892-1894, 1895-1898 sekä 1906-1909. Hän voitti mestaruuden otteluissa Solomon Lipschutzia vastaan kahdesti, kerran Max Juddia vastaan, kerran Emil Keményä vastaan ja kerran John Finan Barrya vastaan. Hän hävisi mestaruuden otteluilla Solomon Lipschutzille, Max Juddille, Harry Nelson Pillsburylle sekä Frank Marshallille. Hänen mukaansa on nimetty kuningatargambiitin linja 1.d4 d5 2.c4 dxc4 3.Nc3 Showalter oli tosiasiassa käyttänyt Capablancan kuuluisaksi tuomaa yksinkertaistusmanööveriä kuningargambiitin muunnelmassa. Jatko menee seuraavasti: 1.d4 d5 2.c4 e6 3. Rc3 Rf6 4. Lg5 Le7 5. e3 Rbd7 6. Rf3 0-0 7. Tc1 c6 8. Ld3 dxc4 9. Lxc4 Rd5. ==Aiheesta muualla== * Luokka:Yhdysvaltalaiset shakinpelaajat Luokka:Vuonna 1860 syntyneet Luokka:Vuonna 1935 kuolleet
Adam Busch

Adam Busch (s. 6. heinäkuuta 1978 East Meadow, New York) on yhdysvaltalainen näyttelijä. Hänet tunnetaan kenties parhaiten roolistaan Warren Mearsina televisiosarjassa Buffy, vampyyrintappaja. Hän oli mukana sarjan kolmella viimeisellä tuotantokaudella viidennen kauden jaksosta Robottirakkautta lähtien. Buffyn lisäksi Busch on vieraillut muun muassa televisiosarjoissa Kova laki, The Jury ja House. Hän on mukana myös televisiosarjassa Back to You, joka alkoi vuonna 2007. Busch on esiintynyt myös elokuvien puolella. Hänellä oli pieni rooli esimerkiksi vuoden 1994 elokuvassa Leon. Sittemmin hän on esiintynyt elokuvissa Sugar & Spice (2001) ja American Dreamz (2006). Busch toimii myös laulajana yhtyeessä Common Rotation. Hän seurustelee entisen Buffy-kanssanäyttelijänsä Amber Bensonin kanssa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1978 syntyneet Luokka:Elävät henkilöt
James Mason (shakinpelaaja)

James Mason (19. marraskuuta 1849 – 12. tammikuuta 1905) oli kuuluisa yhdysvaltalainen shakinpelaaja ja kirjailija. Hänen alkuperäinen nimensä on tuntematon, sillä hänet adoptoitiin lapsena ja hän otti nimen James Mason. Hänen perheensä muutti Jamesin ollessa lapsi Yhdysvaltoihin, missä hän oppi shakin säännöt ja sai työn The New York Herald -sanomalehdestä. Mason kirjoitti useita kirjoja shakista, joista tunnetuimmat ovat The Principles of Chess in Theory and Practice (1894), The Art of Chess (1895), Chess Openings (1897), ja Social Chess (1900). Mason kuoli Rochfordissa Essexissä Englannissa. ==Aiheesta muualla== * Luokka:Yhdysvaltalaiset shakinpelaajat Luokka:Yhdysvaltalaiset kirjailijat Luokka:Shakkikirjailijat Luokka:Vuonna 1849 syntyneet Luokka:Vuonna 1905 kuolleet
Femme nue couchée

Femme nue couchée () on ranskalaisen realistisen taidemaalarin Gustave Courbet'n (1819–1877) öljyvärimaalaus vuodelta 1862, kooltaan 75 cm × 97 cm. Se esittää nuoren tummahiuksisen naisen makaamassa sohvalla pukeutuneena ainoastaan kenkiin ja sukkiin. Naisen takana osittain sivuun vedetyn punaisen verhon takaa paljastuu suljetusta ikkunasta näkyvä pilvinen taivas. Työ on todennäköisesti saanut vaikutteita Goyan La maja desnudasta. Maalaus oli alun perin Alexandre Berthierin omistuksessa ja myöhemmin se kuului Marcell Nemesin kokoelmiin. Vuonna 1913 sen osti unkarilainen keräilijä Ferenc Hatvany. Eräässä vaiheessa Hatvany maalasi työstä pilailumielessä kopion ja lähetti sen alkuperäisenä työnä Belgradin näyttelyyn. Yhdessä muun Hatvanyn kokoelman kanssa se vietiin sotasaaliina Budapestin kassaholvista vuoden 1945 Neuvosto- valtauksen aikana toisessa maailmansodassa. Seuraavan kerran se nähtiin kiinnitettynä Puna-armeijan sotilasajoneuvon suojapressuun Budan linnakukkulalla, mutta tämän jälkeen maalaus näytti kadonneen jälkiä jättämättä. Maalaus ilmestyi seuraavan kerran julkisuuteen vuosina 2000 ja 2003, kun slovakialainen antiikkikauppiaaksi itseään väittänyt mies, joka keskustelukumppaneistaan vaikutti olevan tekemisissä järjestäytyneen rikollisuuden kanssa, tarjosi sitä myytäväksi ensin Budapestin Kaunotaiteen museoon ja sitten Commission for Art Recoverylle (CAR). Kauppias esitti valaehtoisen todistuksen siitä, että neuvostosotilaat olivat antaneet maalauksen palkkiona Bratislavan lähikylässä asuneelle lääkärille vastapalveluksena haavoittuneiden sotilaiden hoitamisesta. CAR totesi lausunnon paikkansapitäväksi ja maalauksen halkeamien tutkija vahvisti, että kyseessä oli todellakin aito maalaus eikä Hatvanyn maalaama kopio. Vuosia kestäneiden neuvotteluiden, Interpolin väliintulojen ja Yhdysvaltain ja Slovakian hallitusten diplomaattisten kiistojen jälkeen, CAR sai hankittua maalauksen Hatvanyn perikunnalta 300 000 Yhdysvaltain dollarilla. Se esiteltiin ensimmäisen kerran yleisölle sitten 1930-luvun vuoden 2007 Courbet- näyttelyssä Pariisin Grand Palaisissa. Philippe Dagenin mukaan Femme nue couchée on eräs Courbet'n kauneimmista ja eroottisimmista maalauksista. == Lähteet == ==Aiheesta muualla== *Konstantin Akinsha: The Mysterious Journey of an Erotic Masterpiece ARTnewsissä Femme nue couchée Femme nue couchée
Mal Waldron

Malcolm Earl "Mal" Waldron (16. elokuuta 1925 – 2. joulukuuta 2002) oli yhdysvaltalainen jazzpianisti. Hän levytti useissa kokoonpanoissa ja sävelsi lisäksi muun muassa elokuvamusiikkia. Waldron vieraili Suomessa moneen kertaan. Helsingissä vuosina 1975 ja 1981, Tampereella 1989 ja Turussa vuonna 1999 sekä Raahessa vuonna 2001. New Yorkissa syntynyt Waldron kuoli syöpään 77-vuotiaana Brysselissä, Belgiassa. ==Lähteet== Luokka:Yhdysvaltalaiset jazzpianistit Luokka:Vuonna 1925 syntyneet Luokka:Vuonna 2002 kuolleet
Chad Doreck

Chad Doreck (s. 19. marraskuuta 1978) on yhdysvaltalainen näyttelijä. Hänet tunnetaan kansainvälisesti varsinkin roolista televisiosarjassa My Life as a Teenage Robot. Hänellä oli myös pieni osa Jackass: Number Twossa (2006). Kaliforniasta kotoisin oleva Doreck aloitti uransa kuuden ikäisenä. Hän kilpaili Grease: You're the One that I Want! -ohjelmassa vuonna 2007. == Aiheesta muualla == * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Nikki Blonsky

thumb|180px|Nikki Blonsky vuonna 2008 Nikki Blonsky (s. 9. marraskuuta 1988, New York, USA) on yhdysvaltalainen näyttelijä ja laulaja. Hänet tunnetaan parhaiten roolistaan vuoden 2007 musikaalielokuvassa Hairspray, jossa hän esitti ylipainoista, musiikkia ja tanssia rakastavaa Tracy Turnbladia. == Palkinnot ja ehdokkuudet == Golden Globe -ehdokkuus - Paras naispääosa: komedia tai musikaali (Tracy Turnblad, Hairspray) == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1988 syntyneet Luokka:Elävät henkilöt
Doomsday (elokuva)

Doomsday on vuonna 2008 ensi-iltansa saanut brittiläinen toimintaelokuva, jonka on käsikirjoittanut ja ohjannut Neil Marshall. == Juoni == Elokuva alkaa vuodesta 2008, jolloin Reaper-virus ilmestyy Glasgow’hun. Virukselle ei löydy hoitokeinoa eikä rokotetta. Lentokentät, satamat ja rautatiet suljetaan, ihmisiä kehotetaan jäämään koteihinsa, välttämään kontaktia muihin ja odottamaan apua. Poikkeuslaki astuu voimaan, ja Britannian hallitus päättää asettaa koko Skotlannin karanteeniin. Rannikkovesistöt miinoitetaan, ilmatila asetetaan lentokieltoon alasampumisen uhalla, ja itse mannerta halkoo yhdeksänmetrinen 130 kilometriä pitkä teräsmuuri noudattaen samaa linjaa muinaisen Rooman rajan kanssa. Muurin toiselle puolelle jääneet jätetään kuolemaan, sosiaalinen järjestys mätänee ruumiiden mukana ja lopulta koko Skotlanti unohdetaan. 28 vuotta myöhemmin eli vuonna 2035 Reaper-virus ilmaantuu Lontoon slummeissa, mihin kodittomiksi jääneet skotlantilaiset on sullottu. Satelliitin ottamista valokuvista näkyy merkkejä elämästä muurin tuolla puolen, jolloin retkikunta lähetetään Skotlantiin etsimään parannuskeinoa siellä olevien selviytyjien luota. Selviytyneet ovat kahdenlaisia: ihmissyöjäpunkkareita ja uutta keskiaikaa eläviä haaveilijoita, jotka sotivat keskenään. Selviää, että selviytyneillä on luonnollinen vastustuskyky virusta vastaan ja heidän verestään voidaan tehdä rokote virusta vastaan. Mutta vallan kaapannut pääministerin neuvonantaja kuitenkin pidättäytyy rokotteen käytöstä politiikan takia. == Roolit == == Lähteet == Luokka:Brittiläiset toimintaelokuvat Luokka:Katastrofielokuvat Luokka:Tieteiselokuvat Luokka:Vuoden 2008 brittiläiset elokuvat Luokka:Neil Marshallin ohjaamat elokuvat
Pippuripallokala

Pippuripallokala (Arothron nigropunctatus)Catalogue of life - suom.nimen lähde on pallokalojen heimoon kuuluva kalalaji. Lajia näkee joskus suurissa meriakvaarioissa. Pippuripallokaloja ei suositella pidettäviksi riutta- akvaariossa, koska ne syövät selkärangattomia ja korallien kärkiä.Animal WorldCentral Pets On myös tietoja, joiden mukaan pippuripallokala ei koskisi koralleihin akvaariossa.Fresh Marine == Koko ja ulkonäkö == Pippuripallokala voi kasvaa luonnossa jopa 35 cm pitkäksi. Vartalossa on harvakseltaan selvärajaisia mustia pilkkuja. Pohjaväri muuttuu siniharmaasta keltavatsaiseksi.Pet Education Myös täysin keltaisia ja melko sinisiä yksilöitä on. == Alkuperä == Pippuripallokala on peräisin Indopasifiselta merialueelta. Se viihtyy koralliriuttojen ulkoreunoilla missä on paljon selkärangattomia. == Käyttäytyminen == Pippuripallokaloja pidetään älykkäinä ja hyvämuistisina; ne oppivat tuntemaan ruokkijansa. Kala on reviiritietoinen, ja useampia kuin yhtä yksilöä varten pitää olla suuri akvaario. == Vesiolot ja ravinto == Pippuripallokala elää aidossa merivedessä. Toisin kuin jotkut muut pallokalat, se ei siirry jokisuiden murtoveteen missään elämänsä vaiheessa. Pippuripallokala syö koralleja, äyriäisiä, nilviäisiä, sienieläimiä ja levää. Akvaariossa se syö lihapitoista ruokaa, ja on huolehdittava, että ruoassa on tarpeeksi kovia osia (esimerkiksi katkaravunkuoria) jotta kalan hampaat kuluvat tasaisesti. Ruokailutottumuksiensa takia pippuripallokalat likaavat vettä, joten akvaarion puhdistus ja suodatus on tärkeää. == Lähteet == Luokka:Meriakvaariokalat Luokka:Pallokalat
Verkkopallokala

Verkkopallokala (Arothron reticularis) on pallokalalaji, jota näkee joskus suurissa meriakvaarioissa. == Koko ja ulkonäkö == Verkkopallokala kasvaa 45 cm pitkäksi. Sen vartalossa on tummanharmaalla pohjalla vaaleanharmaa verkkokuvio. == Alkuperä == Verkkopallokala on peräisin Indopasifiselta merialueelta. == Vesiolot ja ravinto == Verkkopallokala syö koralleja, nilviäisiä ja muita selkärangattomia. Sopiva lämpötila on 25-28 astetta.Salt corner == Lähteet == == Aiheesta muualla == *Puffer Forum (myös kuvia) *Aquatic community Luokka:Meriakvaariokalat Luokka:Pallokalat
Kai Holm

Kai ”Kaitsu” Holm on suomalainen rumpali, joka tunnetaan Popedan alkuperäisrumpalina. Holm vaikutti yhtyeessä vuosina 1977–1983. Lokakuussa 1983 Holmin lähdettyä suorittamaan varusmiespalvelusta hänet korvasi hänen isoveljensä Kari Holm, jonka piti alun perin vain tuurata veljeään, mutta jäi lopulta yhtyeeseen muiden jäsenten vaatimuksesta. Kai Holmin viimeinen keikka Popedassa oli Evijärvellä 8. lokakuuta 1983. == Lähteet == Luokka:Suomalaiset rockrumpalit Luokka:Popedan jäsenet Luokka:Syntymävuosi puuttuu Luokka:Elävät henkilöt
Dustin Diamond

Dustin Neil Diamond (7. tammikuuta 1977 San José, Kalifornia – 1. helmikuuta 2021 Florida) oli yhdysvaltalainen näyttelijä ja koomikko, joka muistetaan parhaiten Samuel ”Screech” Powersin roolista televisiosarjassa Saved by the Bell (1989–1993). Dustin Diamond syntyi San Joséssa 1977. Hän kävi Anaheimissa Zion Lutheran Schoolia, ja hänen vanhempansa työskentelivät tietokonealalla. Diamond aloitti elokuvauransa jo nuorena, sillä vuonna 1987 hän näytteli televisioelokuvassa Yogi’s Great Escape ja yhdessä televisiosarjan It’s a Living jaksossa. Diamond sai vuonna 1988 roolin 5 000 hakijan joukosta Disney Channelin komediasta Good Morning, Miss Bliss. Diamond näytteli sarjassa Samuel ”Screech” Powersia, jota hän esitti myös sarjaa seuranneessa komediassa Saved by the Bell, jota esitettiin neljän kauden ajan 1989–1993. Diamond jatkoi samassa roolissa myös sarjoissa Saved by the Bell: The College Years (1993–1994) ja Saved by the Bell: The New Class (1994–2000). Saved by the Bellin jälkeen Diamond esiintyi omana itsenään monissa elokuvissa ja sarjoissa. Hän sai myös vuonna 2006 julkisuutta seksinauhasta Screeched — Saved by the Smell. Hän myönsi vuonna 2013, että todellisuudessa 52 minuuttia kestäneellä nauhalla oli ”stunt-esiintyjä”, jonka kasvot muutettiin editointivaiheessa. Sen jälkeen Diamond oli mukana monissa tositelevisio- ohjelmissa, kuten Celebrity Big Brotherissa ja Celebrity Boxing 2:ssa. Diamond oli vuosina 2009–2013 naimisissa Jennifer Misnerin kanssa. Diamond ilmoitti tammikuussa 2021 sairastuneensa syöpään. Hän kuoli sairauteensa 1. helmikuuta 2021. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1977 syntyneet Luokka:Vuonna 2021 kuolleet Luokka:Yhdysvaltalaiset lapsinäyttelijät
Soltau

Soltau on kaupunki Ala-Saksin osavaltiossa Heidekreisin piirikunnassa Saksassa. Siellä on arviolta 21 414 asukasta (vuonna 2015) ja sen pinta-ala on 203,25 neliökilometriä. Ensimmäiset kirjalliset maininnat Soltausta ovat vuodelta 937. Kaupunkioikeudet se sai vuonna 1388. Vuoteen 1977 asti se oli Soltaun piirikunnan keskus, jonka jälkeen se yhdistettiin Fallingbostelin piirikuntaan. Yhdessä ne muodostavat nykyään Heidekreisin piirikunnan. Kaupungin vaakunan aiheena on Welfen hallitsijasuvun tunnus leijona, taustanaan punainen kaupungin portti. Leijona esiintyi jo vanhimmassa kaupungin vaakunassa 1400-luvulta, jolloin kaupunki kuului Lüneburgin herttualle, Welfen hallitsijasuvusta. == Ystävyyskaupungit == * Coldwater, Michigan, USA (vuodesta 1971) * Laon, Ranska (vuodesta 1972) * Myślibórz, Puola (1997) == Lähteet == == Aiheesta muualla == Luokka:Saksan kaupungit Luokka:Ala-Saksin kunnat
Géza Maróczy

Géza Maróczy (3. maaliskuuta 1870 – 29. toukokuuta 1951) oli oman aikansa johtava unkarilainen shakin suurmestari ja yksi maailman parhaista pelaajista. Hän oli myös insinööri. Maróczy sopi Emanuel Laskerin kanssa maailmanmestaruusottelusta, mutta se peruttiin maailmansodan takia. ==Aiheesta muualla== * Luokka:Unkarilaiset shakinpelaajat Luokka:Shakin suurmestarit Luokka:Vuonna 1870 syntyneet Luokka:Vuonna 1951 kuolleet
Edward Winter

Edward Winter on brittiläinen journalisti, historioitsija, keräilijä ja shakkikirjailija. Hän pitää vakituista kolumnia Chess Notes. Hän asuu Genevessä Sveitsissä. ==Kirjat== * Chess Facts and Fables (2006) ISBN 0-7864-2310-2 * A Chess Omnibus (2003) ISBN 1-888690-17-8 * Kings, Commoners and Knaves: Further Chess Explorations (1999) ISBN 1-888690-04-6 * Chess Explorations (1996) ISBN 1-85744-171-0 * CAPABLANCA A Compendium of Games, Notes, Articles, Correspondence, Illustrations and Other Rare Archival Materials on the Cuban Chess Genius José Raúl Capablanca, 1888-1942 (1989) ISBN 0-89950-455-8 * World Chess Champions (1981) ISBN 0-08-024094-1 ==Aiheesta muualla== *http://www.chesshistory.com/ Luokka:Brittiläiset kirjailijat Luokka:Shakkikirjailijat
Richard Réti

Richard Réti (28. toukokuuta 1889 – 6. kesäkuuta 1929) oli itävaltaunkarilainen, myöhemmin tšekkoslovakialainen shakinpelaaja, shakkikirjailija ja shakkiongelmien luoja. Hän syntyi Pezinokissa, joka oli osa Itävalta-Unkaria. Réti oli hypermodernistisen koulukunnan vakaa kannattaja ja käytti usein hypermodernistisia avauksia. Jälkipolvet tuntevat Rétin paitsi hänen nimeään kantavasta avausjärjestelmästä, kahdesta teoksesta: "pamfletista" Die neuen Ideen im Schachspiel (1922) ja postuumisti julkaistusta Die Meister des Schachbretts (1930). Molemmat on sittemmin suomennettu. == Teoksia== * * ==Aiheesta muualla== * ===Merkittäviä pelejä=== *Richard Reti vs Akiba Rubinstein, Karlsbad 1923, 1-0 Tyypillinen Retin peli *Richard Reti vs Jose Raul Capablanca, New York 1924, 1-0 Kuuluisa voitto Capablancasta Luokka:Itävaltalaiset shakinpelaajat Luokka:Unkarilaiset shakinpelaajat Luokka:Tšekkiläiset shakinpelaajat Luokka:Slovakialaiset shakinpelaajat Luokka:Vuonna 1889 syntyneet Luokka:Vuonna 1929 kuolleet
Xkcd

xkcd on yhdysvaltalaisen Randall Munroen luoma verkkosarjakuva ”romantiikasta, sarkasmista, matematiikasta ja kielestä”. Munroen mukaan sarjakuvan nimi xkcd ei tarkoita mitään, se on vain lausuntakelvoton kirjainyhdistelmä. Sarjakuvan aiheet vaihtelevat matemaattisista tai tieteellisistä sisäpiirin vitseistä aforistisiin pohdintoihin. Stripeissä on usein populaari- tai nörttikulttuuriviittauksia. Sarjakuva tunnetaan rujosta piirrostyylistään, jossa sarjakuvan hahmot ovat tikku-ukkoja. Xkcd julkaistaan Creative Commons -lisenssillä ja uusia strippejä ilmestyy kolmesti viikossa. Xkcd sai alkunsa syyskuussa 2005, kun Munroe skannasi vanhojen kouluvihkojensa sisältämiä piirroksia ja laittoi osan esille verkkoon. Saatuaan hivenen huomiota hän alkoi julkaista sarjakuvaa säännöllisesti ja lukijakunnan kasvaessa julkaisi myös oheistuotteita kuten t-paitoja. Sarjakuva on saavuttanut suuren kulttisuosion internetissä ja siitä on kirjoitettu muun muassa The New York Timesissa. Valikoiduista xkcd-stripeistä koottu kirja xkcd: volume 0 julkaistiin syyskuussa 2009. Munroen toinen xkcd-projekti on What If?, jossa hän antaa vakavia, tieteellisesti pääteltyjä vastauksia lukijoiden lähettämiin absurdeihin kysymyksiin. What If? -artikkeleista koostettu kirja What If?: Serious Scientific Answers to Absurd Hypothetical Questions nousi New York Timesin bestseller-listalle. ==Verkosta käytäntöön== Sarjakuvan stripit ovat innostaneet lukijoita toteuttamaan joitakin niissä esitettyjä ideoita käytännössä. Esimerkiksi kun xkcd:ssä julkaistiin ”Chess photo” -sarjakuva, jonka hahmot liimaavat shakkinappulat lautaan kiinni voidakseen ottaa itsestään kuvan pelaamassa shakkia huvipuiston vuoristoradassa, alkoivat lukijat lähettää piirtäjälle valokuvia itsestään toteuttamassa ideaa. Toukokuussa 2008 sarjakuvassa julkaistiin ”Geohashing”-algoritmi, jolla lasketaan päivämäärän, DOW-indeksin ja omien sijaintikoordinaattien avulla näennäissatunnainen karttapiste. Lukijat voivat käydä tässä pisteessä tapaamassa muita sarjakuvan lukijoita. Ajatus mukailee geokätköilyä (). == Lähteet == == Aiheesta muualla == * xkcd.com. * Breadpig.com , kokoelmakirjan kustantajan sivusto. * YouTube - Authors@Google: Randall Munroe of xkcd. Luokka:Yhdysvaltalainen sarjakuva Luokka:Strippisarjakuva Luokka:Verkkosarjakuvat
Jefim Bogoljubov

Jefim Dmitrijevitš Bogoljubov (, , 14. huhtikuuta 1889 – 18. kesäkuuta 1952) oli ukrainalais-saksalainen shakin suurmestari. Bogoljubov otteli maailmanmestaruudesta kahdesti Aleksandr Alehinia vastaan, mutta hävisi molemmat ottelut. Bogoljubovin mukaan on nimetty Bogointialainen puolustus: 1.d4 Rf6 2.c4 e6 3.Rf3 Lb4+ ==Aiheesta muualla== * Luokka:Ukrainalaiset shakinpelaajat Luokka:Saksalaiset shakinpelaajat Luokka:Shakin suurmestarit Luokka:Vuonna 1889 syntyneet Luokka:Vuonna 1952 kuolleet
Giorgi Leonidze

Giorgi Leonidze (, 27. joulukuuta 1899 – 9. elokuuta 1966) oli georgialainen runoilija, proosakirjailija ja kirjallisuuden tutkija. Leonidze syntyi Patardzeulin kylässä itägeorgialaisessa Kakhetin provinssissa. Hän valmistui Tbilisin teologisesta seminaarista vuonna 1918 ja jatkoi opintojaan Tbilisin valtionyliopistossa. Hänen ensimmäiset runonsa ilmestyivät Georgian lehdistössä vuonna 1911, minkä jälkeen hän teki lyhyen aikaa yhteistyötä Siniset sarvet -symbolistiryhmän kanssa. Hänen todelliset kykynsä nousivat esiin vuonna 1925 luontoa käsittelevien runojen sarjassa, joka kertoi romanttisesti ja elävästi Leonidzen synnyinalueen Kakhetin maisemista. Koko neuvostokauden ajan hän yritti noudattaa "oikeaa" poliittista linjaa: hänen runoudestaan tuli historiallisempaa ja isänmaallisempaa. Leonidze ammensi Georgian tapahtumarikkaasta historiasta värikkäitä, keskiaikaisia aiheita ja muunsi ne impulsiivisiksi rytmeiksi ja vertauskuviksi. Hänestä tuli nopeasti yksi Georgian suosituimmista runoilijoista, mutta kun monet hänen kirjailijatovereistaan ja hänen oma veljensä, mikrobiologi Leon Leonidze, surmattiin Stalinin suuressa puhdistuksessa 1930-luvulla, hänet pakotettiin käyttämään taitojaan panegyriikkojen kirjoittamiseen Stalinille. Hän laati vuonna 1936 kesken jääneen eepoksen, joka käsitteli Stalinin lapsuutta ja nuoruutta ja jonka huomattava piirre on elämäkerrallisten yksityiskohtien, todellisten tai keksittyjen, täydellinen puuttuminen. Hän kirjoitti myös huolellisia tutkimuksia varhaisemmista georgialaisista runoilijoista, kuten Besikistä ja Baratašvilistä, ja tuotti elävää, lapsuutensa muistoihin ja kokemuksiin perustuvaa proosaa. Esimerkiksi teoksesta Natvris khe (, "halun puu") Tengiz Abuladze teki kuuluisan elokuvatrilogiansa ensimmäisen osan vuonna 1976. Myöhempinä vuosinaan Leonidze käytti vaurauttaan kotikylänsä auttamiseen ja johti Georgian kirjallisuuden instituuttia Georgian tiedeakatemiassa vuodesta 1958 kuolemaansa saakka vuonna 1966. Hänet on haudattu Mtatsmindan pantheoniin Tbilisissä. == Lähteet == *George L. Kavtaradze, Giorgi Leonidze (biography). *George L. Kavtaradze, Giorgi Leonidze's poetry in English translation. === Viitteet === Luokka:Georgialaiset kirjailijat Luokka:Vuonna 1899 syntyneet Luokka:Vuonna 1966 kuolleet
Joutjärvi (Lahti)

Joutjärvi on Päijät-Hämeessä Lahdessa Möysässä sijaitseva järvi. == Maantietoa == Järven pinta-ala on 39 hehtaaria, se on 1,4 kilometriä pitkä ja 450 metriä leveä. Järven länsirannalla on melontaseura Vesisamoilijoiden ylläpitämä Vellamo-melontakeskus (Joutjärven melontakeskus), joka toimii kilpamelonnan harjoittelukeskuksena. Kesäisin järven poikki Möysän rannasta Jovinrantaan on merkitty melontaradat länsi–itä-suunnassa. Järvellä ei ole kartan mukaan saaria. Järven rantaviivan pituus on 3,5 kilometriä. Möysän koulu toimii järven länsirannan lähellä melontakeskuksen naapurina. Järven länsirannalla Möysän koulun pohjoispuolella on yleinen uimaranta (Uimarannantie). Itäiseltä Jovinrannalta uimaranta lakkautettiin jo 1980-luvulle tultaessa. Sinne alkoi kasvaa lumpeita rehevöitymisen seurauksena. Järven pohjoisrannalle on perustettu korvaava uimaranta Kokkokallion länsipuolelle. ==Joutjärvi Oy== Joutjärven itärannan puolella on Merivaaran tehdas, joka on toiminut paikalla vuodesta 1978. Aiemmin paikalla oli Jovi Oy. Merivaara valmistaa sairaalasänkyjä. Jovi Oy valmisti tehtaassa muun muassa lastenrattaita ja naulakoita sekä muita metalliteollisuuden tuotteita.http://www.lahdenmuseot.fi/kuka-mita-lahti/lahden- historia/teollisuuskaupunki/metalliteollisuus-sotien-jaelkeen 1978 lähinnä Helsingin Osakepankin aikaansaamasta konkurssihakemuksesta konkurssiin ajautuneen Jovi Oy:n tilat siirtyivät Instrumentariumille, minkä jälkeen tuotantolaitoksista tuli Merivaaran yksikkö. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Vesijärven lähialueeseen (14.241) järvi kuuluu. Järven vedenpinnan korkeus on 110,1 metriä mpy. Sen laskujoki on Joutjoki, joka lähtee järven itäpäästä ja joka aluksi alittaa maantien ja Lahti–Heinola-radan ja laskee viiden kilometrin päässä Enonselän Niemessä venesatamaan. == Lähteet == Luokka:Lahden järvet Luokka:Vesijärven lähialue Luokka:Möysä
Viro yleisurheilun maailmanmestaruuskilpailuissa

Sija Yhteensä 53\. 2 6 2 10 Viro on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Se on saavuttanut yhteensä kymmenen mitalia, joista kaksi on kultaa, kuusi hopeaa ja kaksi pronssia. Mitaleista kahdeksan on miesten heittolajeista ja kaksi miesten kymmenottelusta. Viron ainoat maailmanmestarit ja samalla ainoat useampikertaiset MM-mitalistit ovat keihäänheittäjä Andrus Värnik ja kiekonheittäjä Gerd Kanter. Värnik voitti hopeaa Pariisissa 2003 ja kultaa Helsingissä 2005. Kanter sai hopeaa Helsingissä 2005, kultaa Osakassa 2007, pronssia Berliinissä 2009, hopeaa Daegussa 2011 sekä pronssia Moskovassa 2013. Maan ensimmäinen MM-mitalisti oli Edmontonissa 2001 kymmenottelun hopeaa saavuttanut Erki Nool. Kahdeksan parhaan joukkoon Berliinin MM-kilpailuissa 2009 ylsi Gerd Kanterin lisäksi vain seitsemänneksi sijoittunut pituushyppääjä Ksenija Balta ja Daegussa 2011 toinen kiekonheittäjä Märt Israel, joka sijoittui neljänneksi. Moskovassa 2013 toiseksi paras virolainen oli kahdeksanneksi keihäänheitossa sijoittunut Risto Mätas. Pekingissä 2015 Kanter sijoittui kiekonheitossa neljänneksi ja oli ainoa virolainen pistesijoille päässyt urheilija. Lontoossa 2017 pistesijoille ylti kymmenottelija Janek Õiglane. Dohassa 2019 keihäänheittäjä Magnus Kirt ja kymmenottelija Maicel Uibo saavuttivat hopeaa. Lisäksi pistesijoille ylti kymmenottelija Janek Õiglane. Eugenessa 2022 pistesijoille yltivät seitsemänneksi sijoittuneet korkeushyppääjä Karmen Bruus ja kymmenottelija Maicel Uibo sekä kahdeksanneksi sijoittunut aitajuoksija Rasmus Mägi. Budapestissä 2023 pistesijoille yltivät neljänneksi ja kuudenneksi sijoittuneet kymmenottelijat Karel Tilga ja Janek Õiglane sekä seitsemänneksi sijoittunut aitajuoksija Rasmus Mägi. == Viron MM-mitalit kisoittain == Kisavuosi ja -paikka Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1993 Stuttgart 0 0 0 0 0 0 0 0 0 0 – 1995 Göteborg 0 0 0 0 0 0 0 0 0 0 – 1997 Ateena 0 0 0 0 0 0 0 0 0 0 – 1999 Sevilla 0 0 0 0 0 0 0 0 0 0 – 2001 Edmonton 0 1 0 0 0 0 0 1 0 1 30. 2003 Pariisi 0 1 0 0 0 0 0 1 0 1 31. 2005 Helsinki 1 1 0 0 0 0 1 1 0 2 13. 2007 Osaka 1 0 0 0 0 0 1 0 0 1 14. 2009 Berliini 0 0 1 0 0 0 0 0 1 1 36. 2011 Daegu 0 1 0 0 0 0 0 1 0 1 24. 2013 Moskova 0 0 1 0 0 0 0 0 1 1 33. 2015 Peking 0 0 0 0 0 0 0 0 0 0 – 2017 Lontoo 0 0 0 0 0 0 0 0 0 0 – 2019 Doha 0 2 0 0 0 0 0 2 0 2 21. 2022 Eugene 0 0 0 0 0 0 0 0 0 0 – 2023 Budapest 0 0 0 0 0 0 0 0 0 0 – Yhteensä 2 6 2 0 0 0 2 6 2 10 53. == Viron MM-mitaliurheilijat == Urheilija Kulta Hopea Pronssi Yhteensä Vuodet Gerd Kanter 1 2 2 5 2005–2013 Andrus Värnik 1 1 0 2 2003–2005 Erki Nool 0 1 0 1 2001 Magnus Kirt 0 1 0 1 2019 Maicel Uibo 0 1 0 1 2019 == Huomautukset == == Lähteet == * * * * * * * * Luokka:Viron yleisurheilu Luokka:Yleisurheilun maailmanmestaruuskilpailut maittain
Tiedustelupatteristo

Tiedustelupatteristo (TiedPsto) oli Kankaanpään Niinisaloon sijoitettu tykistöprikaatin joukkoyksikkö, joka koulutti varusmiehiä ja kantahenkilökuntaa kenttätykistön tiedustelutehtäviin sekä maa- ja merivoimien sääalan tehtäviin. Patteristo muodostettiin 1. maaliskuuta 1992 yhdistämällä Mittauspatteriston tiedustelutoiminta ja Suojelu- ja Sääkoulun ballistinen säätoiminta. Vuoden 2001 alussa Tiedustelupatteristoon yhdistettiin lakkautettu Kankaanpään patteristo, minkä jälkeen tehtäväkenttä laajeni kattamaan myös sotilaspoliisien, koiranohjaajien ja sotilaskuljettajien koulutuksen. Kussakin saapumiserässä saapui noin 300 varusmiestä.Mauno Lassila (toim.): Tykkimies-vuosikirja 2002, s. 147. Helsinki: Suomen Kenttätykistön Säätiö, 2002. Tiedustelupatteristo lakkautettiin vuoden 2015 alussa, kun Tykistöprikaati yhdistettiin Porin prikaatiin. Tiedustelupatteriston organisaatiosta TVM-osasto ja Lentotiedustelupatteri siirrettiin uuteen Pohjanmaan jääkäripataljoonaan, Raskas raketinheitinpatteri Satakunnan tykistörykmenttiin ja Kuljetuspatteri luovutettiin Varsinais-Suomen huoltopataljoonalle. Vuonna 1958 käyttöön vihitty Tiedustelupatteriston, alkujaan Mittauspatteriston, lippu luovutettiin Sotamuseon kokoelmiin tammikuussa 2015.Antti Pirinen ja Tero Mäenpää (toim.): Tykkimies-vuosikirja 2016, s. 146–147. Helsinki: Suomen Kenttätykistön Säätiö, 2016. ISSN 0787-2186. ==Organisaatio== Patteriston kokoonpanoon vuonna 2014 kuuluivatTykistöprikaatin organisaatio : * Toimisto * TVM-osasto * Lentotiedustelupatteri, jonka kalustona Ranger-tiedustelulennokit * 3. jääkärikomppania * Kuljetuspatteri * Raskas raketinheitinpatteri ==Komentajat== Patteristonkomentajina ovat olleet: * everstiluutnantti Pasi Saarikoski 15.9.2013 – 31.12.2014 * everstiluutnantti Harri Uusitalo 1.6.2011 – 15.9.2013 * everstiluutnantti Janne Sarpoma 2009–2011 * everstiluutnantti Tapio Palmunen 2005–2008 * everstiluutnantti Pertti Yrjölä 2002–2005 * everstiluutnantti Sakari Wallinmaa 2000–2002 * everstiluutnantti Matti Sandelin 1.3.1998 – 2000 * majuri Petri Lammi (vt.) 1.2.–1.3.1998 * everstiluutnantti Raimo Jyväsjärvi 1996 – 1.2.1998 * everstiluutnantti Pentti Kuosa 2.4.1993 – 1996 * majuri Tapani Friman (vt.) 1.3.–2.4.1993 * everstiluutnantti Timo Kopra 1. maaliskuuta 1992 – 1. maaliskuuta 1993 ==Perinteet== Patteristo vaalii vuonna 1924 perustettujen Mittauspatteriston ja Keskussääaseman perinteitä. Näiden lisäksi se vaalii Kankaanpään patteriston perinteitä. Perinnepäivää vietetään vuosittain Mittauspatteriston perustamisen vuosipäivänä 11. kesäkuuta.Puolustusvoimat Joukkoyksikön perinteiden vaalimiseen osallistuvat mm. Mittamies- ja Topografikilta ry ja Tykistöprikaatin kilta. == Lähteet == * === Viitteet === Luokka:Länsi-Suomen sotilaslääni Luokka:Kankaanpää
Tom Lenk

Thomas Loren Lenk (16. kesäkuuta 1976, Westlake Village, Kalifornia) on yhdysvaltalainen näyttelijä. Hänet tunnetaan parhaiten roolistaan Andrew Wellsina televisiosarjassa Buffy, vampyyrintappaja (1997–2003). ==Ura== ===Buffy & Angel=== Lenk tunnetaan parhaiten roolistaan Andrew Wellsina televisiosarjassa Buffy, vampyyrintappaja. Hän esiintyi sarjassa sen kuudennen tuotantokauden jaksosta Vesihuuhtelu lähtien. Hän vieraili sarjassa kerran aikaisemminkin, sarjan viidennen tuotantokauden jaksossa Todellinen minä. Tällöin hän esitti vampyyri Cyrusia. Hän oli mukana sarjassa aina sen päättymiseen vuonna 2003 saakka. Lenk on myös vieraillut Andrewna Buffyn sisarsarjassa Angel sarjan viidennellä tuotantokaudella jaksossa Vampyyrintappaja. ===Muuta=== Buffyn ja Angelin lisäksi Lenk on vieraillut useissa muissa televisiosarjoissa. Hän on ollut mukana esimerkiksi televisiosarjoissa Joey, House ja Ensisilmäyksellä. Lenk on esiintynyt myös elokuvissa. Hänellä oli pienet roolit elokuvissa Date Movie (2006), Numero 23 (2007) ja Transformers (2007). Näyttelijän työn lisäksi Lenk toimii laulajana ja näytelmäkirjailijana. ==Lähteet== ==Aiheesta muualla== *Tom Lenk IMDb:ssä *Viralliset sivut Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Latvia yleisurheilun maailmanmestaruuskilpailuissa

Sija Yhteensä 85\. 0 1 1 2 Latvia on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Se on saavuttanut kaksi mitalia. Latvian ensimmäiset MM- kilpailuissa pistesijoille yltäneet urheilijat olivat Igors Kazanovs ja Valentina Gotovska Stuttgartissa 1993. Kazanov oli jo vuonna 1987 Neuvostoliittoa edustaessaan sijoittunut 110 metrin aitajuoksussa viidenneksi ja saavutti Stuttgartissa kuudennen sijan. Gotovska sijoittui Stuttgartissa korkeushypyssä kahdeksanneksi. Ateenassa 1997 kaksi latvialaista ylti pistesijoille: Jelena Blazevica oli kolmiloikassa seitsemäs ja Anita Liepina 10 kilometrin kävelyssä kahdeksas. Edmontonissa 2001 pistesijan saavuttivat 50 kilometrin kävelyssä neljänneksi sijoittunut Aigars Fadejevs, pituushypyssä viidenneksi sijoittunut Valentina Gotovska ja keihäänheitossa kahdeksanneksi sijoittunut Ēriks Rags. Helsingissä 2005 Rags sijoittui kuudenneksi ja Ainārs Kovals samassa lajissa seitsemänneksi. Osakassa 2007 Vadims Vasiļevskis sijoittui keihäänheitossa neljänneksi. Berliinin 2009 keihäänheittokilpailussa Vasilevskis sijoittui jälleen neljänneksi ja Ainārs Kovals seitsemänneksi. Ensimmäisen mitalinsa Latvia voitti Daegussa 2011, jossa Ineta Radēviča hyppäsi pituudessa alun perin pronssille, mutta nousi vuonna 2017 hopealle venäläisen Olga Kutšerenkon dopinghylkäyksen takia. Seuraava mitalisti oli Laura Ikauniece-Admidiņa, joka saavutti Pekingissä pronssia seitsenottelussa. Keihäänheittäjä Sinta Ozoliņa sijoittui Pekingissä seitsemänneksi, keihäänheittäjä Līna Mūze Eugenessa 2022 kuudenneksi ja keihäänheittäjä Anete Kociņa Budapestissä 2023 neljänneksi. == Lähteet == * * * * * * * * * * * * ===Viitteet=== Luokka:Latvian yleisurheilu Luokka:Yleisurheilun maailmanmestaruuskilpailut maittain
Liettua yleisurheilun maailmanmestaruuskilpailuissa

Sija Yhteensä 47\. 3 3 3 9 Liettua on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Se on saavuttanut yhteensä yhdeksän mitalia, joista kolme on kultaa, kolme hopeaa ja kolme pronssia. Ennen Liettuan itsenäistymistä maan urheilijat edustivat MM-kilpailuissa Neuvostoliittoa. Liettuan menestynein yleisurheilija on kiekonheittäjä Virgilijus Alekna. Hän voitti MM-hopeaa Ateenassa 1997 ja Edmontonissa 2001 sekä kultaa Pariisissa 2003 ja Helsingissä 2005. Hän oli maansa paras myös Sevillassa 1999, Osakassa 2007 ja Berliinissä 2009 sijoittuessaan neljänneksi sekä Daegussa 2011 sijoittuessaan kuudenneksi. Mitaleille ovat Aleknan lisäksi yltäneet Andrius Gudžius, joka voitti kiekonheiton Lontoossa 2017 ja saavutti pronssia Eugenessa 2022, Virgilijus Aleknan poika Mykolas Alekna, joka saavutti hopeaa Eugenessa 2022 ja pronssia Budapestissä 2023, ja Remigija Nazarovienė, joka saavutti seitsenottelussa pronssia vuonna 1997. Toinen seitsenottelija Austra Skujytė on ollut 2000-luvulla Liettuan menestynein naisurheilija sijoittuessaan vuonna 2001 kuudenneksi, vuonna 2003 kymmenenneksi, vuonna 2005 neljänneksi, vuonna 2007 kuudenneksi ja vuonna 2011 seitsemänneksi. Berliinissä 2009 ja Daegussa 2011 Kristina Saltanovic sijoittui 20 kilometrin kävelyssä seitsemänneksi. Moskovassa 2013 Liettuan parhaiten sijoittunut urheilija oli Zinaida Sendriuté, joka oli kiekonheitossa yhdeksäs. Pekingissä 2015 pistesijoille pääsi vain 20 kilometrin kävelyssä seitsemänneksi sijoittunut Brigita Virbalyté. Lontoossa 2017 Gudžiusin kultamitalin lisäksi kahdeksan parhaan joukkoon sijoittui korkeushypyssä seitsemänneksi sijoittunut Airinė Palšytė. Dohassa 2019 parhaiten sijoittunut liettualainen oli 20 kilometrin kävelyssä 11:nneksi sijoittunut Marius Žiūkas. == Liettuan MM- mitalit kisoittain == Kisavuosi ja -paikka Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1993 Stuttgart 0 0 0 0 0 0 0 0 0 0 – 1995 Göteborg 0 0 0 0 0 0 0 0 0 0 – 1997 Ateena 0 1 0 0 0 1 0 1 1 2 29. 1999 Sevilla 0 0 0 0 0 0 0 0 0 0 – 2001 Edmonton 0 1 0 0 0 0 0 1 0 1 30. 2003 Pariisi 1 0 0 0 0 0 1 0 0 1 14. 2005 Helsinki 1 0 0 0 0 0 1 0 0 1 17. 2007 Osaka 0 0 0 0 0 0 0 0 0 0 – 2009 Berliini 0 0 0 0 0 0 0 0 0 0 – 2011 Daegu 0 0 0 0 0 0 0 0 0 0 – 2013 Moskova 0 0 0 0 0 0 0 0 0 0 – 2015 Peking 0 0 0 0 0 0 0 0 0 0 – 2017 Lontoo 1 0 0 0 0 0 1 0 0 1 23. 2019 Doha 0 0 0 0 0 0 0 0 0 0 – 2022 Eugene 0 1 1 0 0 0 0 1 1 2 31. 2023 Budapest 0 0 1 0 0 0 0 0 1 1 39. Yhteensä 3 3 2 0 0 1 3 3 3 9 47. == Liettuan MM-mitaliurheilijat == Urheilija Kulta Hopea Pronssi Yhteensä Vuodet Virgilijus Alekna 2 2 0 4 1997–2005 Andrius Gudžius 1 0 1 2 2017–2022 Mykolas Alekna 0 1 1 2 2022–2023 Remigija Nazarovienė 0 0 1 1 1997 == Huomautukset == == Lähteet == * * * * * * * * * * * ===Viitteet=== Luokka:Liettuan yleisurheilu Luokka:Yleisurheilun maailmanmestaruuskilpailut maittain
Rock laahausta vastaan

Rock laahausta vastaan on Terveiden Käsien vuonna 1980 julkaisema EP, joka on samalla "Käsien" ensimmäinen julkaisu. EP:n julkaisi laulaja Läjä Äijälän oma levy-yhtiö IKBAL eli Ismon Karkean Brutaalit Aavikko Levyt. EP on ensimmäisiä tunnettuja suomalaisia hardcore punk-julkaisuja. == Kappaleet == Sävellykset Läjä Äijälä ja Tiimo Viik, sanoitukset Läjä Äijälä. #Minä haluan paljon rahaa – 00:50 #Joutukaa sielut – 00:23 #Vapaa pohjola – 00:49 == Muusikot == *Veli- Matti ”Läjä” Äijälä – laulu *Timo ”Tiimo” Viik – kitara, laulu *Piäsky – basso *Peedro – rummut Luokka:Vuoden 1980 EP:t Luokka:Terveiden Käsien EP:t
Intia yleisurheilun maailmanmestaruuskilpailuissa

Sija Yhteensä 64\. 1 1 1 3 Intia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Sen ainoat mitalistit ovat pituushyppääjä Anju Bobby George ja keihäänheittäjä Neeraj Chopra. George voitti pronssia Pariisissa 2003 ja Chopra hopeaa Eugenessa 2022 ja kultaa Budapestissä 2023. Anju Bobby George sijoittui lisäksi neljänneksi Helsingissä 2005. Kiekonheittäjä Vikas Gowda sijoittui seitsemänneksi Daegussa 2011 ja Moskovassa 2013. Pituushyppääjä Mayookha Johny sijoittui kahdeksanneksi Daegussa 2011. Estejuoksija Lalita Babar sijoittui kahdeksanneksi Pekingissä 2015. Dohassa 2019 Intian joukkue (joukkueessa Yahiya Muhammed Anas, Velluva Koroth Vismaya, Jisna Mathew, Noah Nirmal Tom) sijoittui seitsemänneksi 4 × 400 metrin sekaviestissä ja keihäänheittäjä Annu Rani sijoittui kahdeksanneksi. Eugenessa 2022 seitsemänneksi sijoittuivat pituushyppääjä Sreeshankar ja keihäänheittäjä Annu Rani. Budapestissä 2023 miesten 4 × 400 metrin viestissä Intian joukkue sijoittui viidenneksi ja miesten keihäänheitossa kaikki Intian heittäjät sijoittuivat kuuden parhaan joukkoon kun Chopran kultamitalin lisäksi Kishore Jena sijoittui viidenneksi ja D.P. Manu kuudenneksi. Muita MM-kilpailuissa pistesijoille yltäneitä urheilijoita Intialla ei ole. == Intian MM-mitalit kisoittain == Kisavuosi ja -paikka Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1983–2001 0 0 0 0 0 0 0 0 0 0 – 2003 Pariisi 0 0 0 0 0 1 0 0 1 1 40. 2005 Helsinki 0 0 0 0 0 0 0 0 0 0 – 2007 Osaka 0 0 0 0 0 0 0 0 0 0 – 2009 Berliini 0 0 0 0 0 0 0 0 0 0 – 2011 Daegu 0 0 0 0 0 0 0 0 0 0 – 2013 Moskova 0 0 0 0 0 0 0 0 0 0 – 2015 Peking 0 0 0 0 0 0 0 0 0 0 – 2017 Lontoo 0 0 0 0 0 0 0 0 0 0 – 2019 Doha 0 0 0 0 0 0 0 0 0 0 – 2022 Eugene 0 1 0 0 0 0 0 1 0 1 33. 2023 Budapest 1 0 0 0 0 0 1 0 0 1 18. Yhteensä 1 1 0 0 0 1 1 1 1 3 64. == Intian MM-mitaliurheilijat == Urheilija Kulta Hopea Pronssi Yhteensä Vuodet Neeraj Chopra 1 1 0 1 2022–2023 Anju Bobby George 0 0 1 1 2003 == Lähteet == * * * * * * * * * * * Luokka:Intian yleisurheilu Luokka:Yleisurheilun maailmanmestaruuskilpailut maittain
Viherpallokala

Viherpallokala (Tetraodon fluviatilis) on värikäs kaakkoisaasialainen pallokalalaji. Sitä on vaikea erottaa kongonpallokalasta ja pantteripallokalasta. == Koko ja ulkonäkö == Viherpallokala voi kasvaa 17 cm pitkäksi. Sillä on valkea vatsapuoli, ja selkäpuolella kellanvihreällä pohjalla tummia pilkkuja. Sen vartalo on pantteripallokalaan verrattuna virtaviivaisempi. == Alkuperä == Viherpallokaloja tavataan luonnossa Intiassa, Sri Lankalla, Bangladeshissa, Myanmarissa ja Borneolla. Aikuiset pysyttelevät hitaasti virtaavilla alueilla jokien suuosissa. == Käyttäytyminen ja lisääntyminen== Viherpallokalat ovat usein aggressiivisia muita akvaariokaloja kohtaan. Ne kutevat kivelle tai pohjahiekalle, ja koiras vartioi mätiä. Poikasia voi pitää makeassa vedessä, mutta kalojen kasvaessa suositellaan niiden totuttamista murtoveteen.Tropical Tank == Vesiolot ja ravinto == Viherpallokala elää tyypillisesti murtovedessä. Se on herkkä ammoniakin ja nitriittien pitoisuuksille, ja koska se sotkee paljon vettä ruokailutapojensa takia, tiheät vedenvaihdot ovat akvaariossa välttämättömiä. Se syö lihapitoista sekaruokaa, mutta tarvitsee myös jonkun verran kasviksia.Aquatic Community Sopiva lämpötila on 24–28 astetta. == Lähteet == Luokka:Akvaariokalat Luokka:Pallokalat
Bardiani–CSF–Faizanè

VF Group–Bardiani CSF–Faizané (UCI-tunnus VBF) on maantiepyöräilyn ammattilaistalli, joka kilpailee pääasiassa UCI Continental Circuits -tason kilpailuissa, mutta osallistuu villin kortin turvin toisinaan myös UCI World Tour -sarjan kilpailuihin. Talli aloitti toimintansa vuonna 1987 nimellä Selca. Navigare sponsoroi joukkuetta ensimmäisen kerran vuonna 1990 ja on sittemmin toiminut tukijana useaan otteeseen, viimeksi pääsponsorina 2008–2009. Vuosina 2000–2007 päätukijana oli Ceramica Panaria ja 2010–2012 Colnago. Bardiani on ollut pääsponsorina vuodesta 2013 lähtien. Talli on rekisteröity Irlantiin. Joukkue on saavuttanut suurimmat menestyksensä Italian ympäriajossa. Julio Alberto Pérez Cuapio voitti yhden etapin 2001 ja kaksi etappia sekä mäkikilpailun 2002. Emanuele Sella voitti vuoden 2004 kilpailussa sooloajon jälkeen 11. etapin. Vuoden 2005 kilpailussa Brett Lancaster voitti prologin saaden maglia rosa -paidan haltuunsa ja Luca Mazzanti voitti samana vuonna neljännen etapin. Luis Felipe Laverde voitti etapin sekä 2006 että 2007. Lisäksi Maximiliano Richeze nousi vuoden 2007 kilpailun 18. ja 21. etapin voittajaksi, kun Alessandro Petacchin suoritus hylättiin dopingrikkomuksen takia. Richeze puolestaan jäi itse kiinni dopingin käytöstä juuri ennen vuoden 2008 Italian ympäriajon alkua Giro d'Italia - Drug scandal forces Richeze out of Giro Eurosport.yahoo.com 9.5.2008 Viitattu 26.5.2008 . Vajaamiehisellä joukkueella kilpailuun lähtenyt CSF Group-Navigare menestyi kuitenkin erinomaisesti. Matteo Priamo voitti kuudennen osuuden ja Emanuele Sella voitti ylivoimaisesti kolme vaativaa vuorietappia. Lisäksi Sella voitti mäkikilpailun, jota johti alusta loppuun, ja CSF Group-Navigare joukkuekilpailun yli 40 minuutin erolla Astana Teamiin. Manuel Belletti voitti etapin Italian ympäriajossa 2010 ja Domenico Pozzovivo 2012. Stefano Pirazzi voitti Giron mäkikirikilpailun 2013. Enrico Battaglin voitti etapin sekä 2013 että 2014 ja Marco Canola 2014. == Lähteet == == Aiheesta muualla == *Virallinen sivusto Luokka:Pyöräilytallit Luokka:Irlannin urheilu Luokka:Irlantilaiset urheiluseurat Luokka:Vuonna 1987 perustetut urheiluseurat
Lars Conrad

Lars Conrad (s. 1. kesäkuuta 1976 Berliini, Länsi-Saksa) on saksalainen vapaauimari, olympiamitalisti sekä moninkertainen MM- ja EM-kisamitalisti. Conrad kilpaili olympialaisissa ensimmäisen kerran Sydneyssä 2000. Hän ui 4 × 100 metrin vapaauintiviestin alkuerissä; Saksan joukkue sijoittui loppukilpailussa neljänneksi. Ateenan olympialaisissa 2004 Conrad saavutti hopeaa 4 × 100 metrin sekauintiviestissä, jossa hän ui vapaauintiosuuden. Hän kilpaili myös molemmissa vapaauintiviesteissä, joissa Saksa sijoittui pidemmällä matkalla kuudenneksi ja lyhyemmällä kahdeksanneksi. Conrad saavutti ensimmäiset MM-mitalinsa Göteborgin lyhyen radan MM-kilpailuissa 1997: kultaa 4 × 100 metrin vapaauintiviestissä ja pronssia 200 metrin vapaauinnissa. Ateenan lyhyen radan MM-kilpailuissa 2000 hän ui alkuerissä Saksan pronssille yltäneessä 4 × 100 metrin vapaauintiviestijoukkueessa. Pitkällä radalla Conrad saavutti pronssia 4 × 100 metrin vapaauintiviestissä Fukuokassa 2001 ja 4 × 200 metrin vapaauintiviestissä Barcelonassa 2003. Euroopan- mestaruuskilpailuissa Conrad on saavuttanut pitkällä radalla useita viestimitaleja, muun muassa kultaa 4 × 200 metrin vapaauinnissa Istanbulissa 1999 ja 4 × 100 metrin vapaauinnissa Berliinissä 2002. Rostockin lyhyen radan EM-kilpailuissa 1996 Conrad voitti neljä kultamitalia, viestien lisäksi henkilökohtaisissa 100 metrin ja 200 metrin vapaauinneissa. == Lähteet == == Aiheesta muualla == * Kotisivut Luokka:Saksalaiset uimarit Luokka:Saksalaiset olympiamitalistit Luokka:Vuonna 1976 syntyneet Luokka:Elävät henkilöt
George Russell

George Allen Russell (23. kesäkuuta 1923 – 27. heinäkuuta 2009) oli yhdysvaltalainen jazzpianisti ja -rumpali sekä pedagogi, säveltäjä ja musiikkiteoreetikko. Hän syntyi Cincinnatissa Ohiossa ja sairasti nuorena tuberkuloosin. Russell kiersi ja levytti esiintyvänä artistina laajasti. Hän ei säveltäjänä keskittynyt ainoastaan perinteiseen jazziin, vaan loi myös klassista musiikkia. Monet teokset ovat olleet tilaustöitä. Russell on vaikuttanut merkittävästi myös musiikin teoriaan, ja hän julkaisi teoriansa teoksessa The Lydian Chromatic Concept of Tonal Organization (1953). Hänen ajatuksensa olivat vaikuttamassa modaalisen jazzin syntyyn. Muun muassa Miles Davisin ja John Coltranen sanotaan saaneen vaikutteita teoksesta. Davisin albumia Kind of Blue pidetään Russellin vaikutteiden malliesimerkkinä. Russell opetti pitkään New England Conservatory of Musicissa Bostonissa. == Kirjalliset julkaisut == *The Lydian Chromatic Concept of Tonal Organization (1953) == Lähteet == Luokka:Vuonna 1923 syntyneet Luokka:Vuonna 2009 kuolleet Luokka:Yhdysvaltalaiset jazzmusiikin säveltäjät Luokka:Yhdysvaltalaiset jazzpianistit Luokka:Yhdysvaltalaiset rumpalit